गौरतलब है कि मुजफ्फरपुर शेल्टर होम रेप केस का मामला प्रकाश में तब आया जब टाटा इंस्टिट्यूट ऑफ सोशल साइंस (टीआईएसएस) की ऑडिट रिपोर्ट सामने आई. बिहार सरकार को सौंपी गई रिपोर्ट में खुलासा हुआ कि कैसे इन बालिका गृह में छोटी-छोटी बच्चियों का शोषण किया जाता रहा है. इस मामले में राजद लगातार सीबीआई जांच की मांग कर रहा था. मामले को लेकर बिहार सरकार के समाज कल्याण विभाग की मंत्री मंजू वर्मा को इस्तीफा तक देना पड़ा था. वहीं आज इस मामले में पटना हाईकोर्ट ने भी जे पी मिश्र के तबादले पर आपत्ति जाहिर की. कोर्ट ने सीबीआई को जांच रिपोर्ट नहीं सौंपने पर फटकार भी लगाई. अब मामले की सुनवाई सोमवार को होनी है.